 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ስዑዲ ዓረብ ንንግደት ሓጅ ኣመንቲ ካብ ካልኦት ሃገራት ከይኣትውዋ ከልኪላ 23 ሰነ 2020 ምንጪ ስእሊ, AFP መግለጺ ስእሊ, ሓጅ ስዑዲ ዓረብ ለበዳ ኮሮናቫይረስ ንምክልኻል ክትብል ሎሚ ዓመት ንንግደት ሓጅ ኣመንቲ ካብ ካልኦት ሃገራት ከይኣትውዋ ከልኪላ ኣብቲ ናይ ሎሚ ዓመት ሃይማኖታዊ ፍጻመ ክሳተፉ ዝኽእሉ ኣብዚ እዋን ኣብታ ሃገር ዘለዉን ውሱናት ሰባት ጥራይን ምዃኖም መራኸብቲ ብዙሓን እታ ሃገር ገሊጸን እቲ ናብ ቅዱስ ቦታታት መካን መዲናን ዝግበር ዓመታዊ ንግደት ኣስታት 2 ሚልዮናት ኣመንቲ እስልምና ክሳተፉሉ እዩ ትጽቢት ነይሩ ሓጅ ብሰንኪ ኮሮናቫይረስ ምሉእ ንምሉእ ክስረዝ ይኽእል እዩ ዝብል ፍርሒውን ነይሩ ሕቶ ምህናጽ መስጊድ ኣብ ኣኽሱም ወደይ ነቒሑ ክፅውዓኒ እናተፀበኹ 12 ዓመት ኮይኑኒ ግብረ ሽበራ ምስ ምስልምና ክተኣሳሰር ፍትሓዊ ኣይኮነን ኣብ ስሩዕ እዋናት ነዚ ንግደት ዝፍጽሙ ኣመንቲ እስልምና ካብ ምሉእ ዓለም እዮም ናብ ስዑዲ ዓረብ ዝውሕዙ እንተኾነ ኣብዚ ዓመት ዜግነቶም ብዘየገድስ ግን ድማ ኣብዚ እዋን ኣብታ ሃገር ኣትዮም ዘለዉ ሰባት ጥራይ እዮም ኣብ ሓጅ ክሳተፉ እዚ ውሳነ ሰባት ርሕቀቶም ሓልዮም ውሑስ ብዝኾነ መገዲ ሓጅ ክፍጽሙ ዘኽእል እንኮ ኣማራጺ ምዃኑ እዮም ሰብመዚ ስዑዲ ገሊጾም ስዑዲ ዓረብ ዛጊት 161,005 መልከፍትታት ኮሮናቫይረስ ዘጋጠማ ኾይኑ ካብዚኦም 1,307 ሰባት ሞይቶም እዮም ኣብ ምሉእ ስዑዲ ዓረብ ተነቢሩ ዝጸንሐ ዕጽዋ ኣብ ቀረባ መዓልታት እዩ ተላዒሉ ንግደት ሓጅ እንታይ እዩ? 